3. marraskuuta
Tapahtumia

1793 – Ranskalainen näytelmäkirjailija, journalisti ja feministi Olympe de Gouges mestattiin giljotiinilla.
1838 – The Times of India, maailman laajalevikkisin englanninkielinen päivittäin ilmestyvä broadsheet-kokoinen sanomalehti, perustettiin nimellä The Bombay Times and Journal of Commerce.
1848 – Johan Rudolf Thorbecken muotoilema ja voimakkaasti muokkaama Alankomaiden perustuslaki julkaistiin, mikä rajoitti suuresti Alankomaiden kuningashuoneen valtaa ja vahvisti parlamenttia ja ministeriöitä. Perustuslaki on edelleen käytössä.
1868 – Ulysses S. Grant valittiin ensimmäiselle virkakaudelleen Yhdysvaltain presidentiksi.
1896 – William McKinley valittiin Yhdysvaltain presidentiksi.
1903 – Panama julistautui Yhdysvaltain tuella itsenäiseksi Kolumbiasta. Yhdysvaltain presidentti Theodore Roosevelt halusi Yhdysvaltain rakentavan Panaman kanavan, jota Kolumbia vastusti.
1908 – William Howard Taft valittiin Yhdysvaltain presidentiksi voitolla William Jennings Bryanista, joka oli demokraattien ehdokkaana kolmannen ja samalla viimeisen kerran.
1911 – Chevrolet liittyi virallisesti autonvalmistajien joukkoon kilpaillakseen Fordin T-mallia vastaan.
1918 – Ensimmäinen maailmansota: Itävalta-Unkari ja ympärysvallat solmivat aselevon.
1918 – Puola julistautui itsenäiseksi Venäjästä.
1923 – Lady Louise Mountbatten ja Ruotsin kruununprinssi Kustaa Aadolf menivät naimisiin.
1936 – Franklin D. Roosevelt valittiin äänivyöryvoitolla Alf Landonista toiselle kaudelleen Yhdysvaltain presidentiksi.
1942 – Toinen maailmansota: El Alameinin toinen taistelu päättyi. Erwin Rommelin johtamat saksalaiset joukot pakotettiin vetäytymään yön aikana.
1944 – Helsingissä ammuttiin neuvostoliittolainen upseeri Ivan Belov ns. Lauttasaaren välikohtauksessa.
1954 – Ensimmäisen Godzilla-elokuvan ensi-ilta Japanissa.
1957 – Avaruustutkimus: Laika-koira lensi ensimmäisenä elollisena olentona kiertoradalla Sputnik 2:ssa. Avaruuskapselia ei ollut suunniteltu palaamaan Maahan, ja Laika kuoli muutaman tunnin päästä lähdöstä stressiin ja kuumuuteen.
1964 – Virkaatekevä Yhdysvaltain presidentti Lyndon B. Johnson valittiin toiselle presidenttikaudelle voitolla republikaanien Barry Goldwaterista yli 60 prosentin ääniosuudella.
1969 – Vietnamin sota: Yhdysvaltain presidentti Richard Nixon pyysi televisio- ja radiopuheessaan "hiljaista enemmistöä" tukemaan hänen Vietnamin sotapolitiikkaansa.
1970 – Salvador Allende astui Chilen presidentin virkaan.
1971 – UNIX Programmer's Manual julkaistiin.
1973 – Avaruustutkimus: Mariner-ohjelma. Nasa laukaisi Mariner 10 -luotaimen matkaan kohti Merkurius-planeettaa, jonne se saapui ensimmäisenä luotaimena 29. maaliskuuta1974.
1978 – Dominica itsenäistyi Yhdistyneestä kuningaskunnasta.
1986 – Iran-Contra-skandaali: libanonilainen aikakauslehti Ash-Shiraa raportoi, että Yhdysvallat oli myynyt salaa aseita Iranille turvatakseen libanonilaisen iranilaismielisen ryhmän kaappaaman seitsemän amerikkalaisen panttivangin vapauttamisen.
1986 – Mikronesian liittovaltio itsenäistyi.
1988 – Srilankalaiset tamili-palkkasoturit yrittivät kukistaa Malediivien hallituksen. Presidentti Maumoon Abdul Gayoomin pyynnöstä Intian asevoimat kukistivat vallankaappausyrityksen vuorokauden sisällä.
1992 – Bill Clinton voitti istuvan presidentin, republikaani George H. W. Bushin ja itsenäisen presidenttiehdokkaan Ross Perot'n Yhdysvaltain presidentinvaaleissa.
1994 – Red Hatin Linux-jakelupaketti 1.0 julkaistiin.
1997 – Radio Dei perustettiin Suomen ensimmäisenä ja ainoana kristillisenä kaupallisena radiokanavana.
2003 – Panaman itsenäistymisen satavuotisjuhla.
2004 – John Kerry soitti Yhdysvaltain presidentti George W. Bushille myöntäen hävinneensä Yhdysvaltojen presidentinvaalit.
2014 – One World Trade Center avattiin.